Ìxołe del Canal Channel Islands, Îles d'la Manche 2012 Le ìzołe del Canal o ìzołe Normane le xe un grupo de ìzołe del Canal de la Manega rente de la costa francese de la Normandia. Ghe ne fa parte difarente ìzołe piassè grande e ìzołete pi chiee, alcune abitae e altre desabitae. Le ga un total de 160000 persone. Le xe formae da do baliai difarenti: el Balià de Guernsey co cavedal Saint Peter Port insieme co la dependenza de Alderney e el Balià de Jersey co cavedal Saint Helier , che i xe i soi tochi restai del vechio Dogado de Normandia. Le ìzołe le xe Dependenze de la Corona britanega fin dai tempi medievai. Questo vol dir che no le fa ma parte del Regno Unio ma che le condivide co sto qua solo che el Cavo de Stao: ossia le depende diretamente dal Re/Rezina britaneghi, ma le xe independenti dal Regno Unio tegnendose cussì leze e organismi statai autonomi tanto che no le fa gnanca parte de l'Union Europea seben che le gabia un tratà doganal. El Regno Unio el zestisse sol che i afari estari de ste ìzołe qua e la soó defendua in consivenza de acordi e usanze.